
REPUBLIKA HRVATSKA
DUBROVAČKO-NERETVANSKA ŽUPANIJA
OPĆINA VELA LUKA
OPĆINSKO VIJEĆE
KLASA: 
URBROJ: 
Vela Luka, _______2023. god.

Temeljem članka 3. i 6. stavak 1. Zakona o plaćama u lokalnoj i područnoj (regionalnoj) samoupravi (NN 28/10 i 10/23) i članka 29. Statuta Općine Vela Luka (Službeni glasnik br. 11/21) Općinsko vijeće Općine Vela Luka, na prijedlog Načelnice, na ___. sjednici održanoj _______2023. godine donijelo je

O D L U K U 
o izmjenama i dopunama Odluke
o plaći i drugim pravima Općinskog
načelnika/ce iz radnog odnosa

Članak 1.

U Odluci o plaći i drugim pravima Općinskog načelnika/ce iz radnog odnosa (Službeni glasnik broj 16/21) članak 5. mijenja se i glasi:

(1) Općinski načelnik/ca koji dužnost obavlja profesionalno ostvaruje pravo prava iz mirovinskog i zdravstvenog osiguranja, a vrijeme obavljanja dužnosti uračunava mu/joj se u staž osiguranja, te prava na naknadu stvarnih materijalnih troškova nastalih u vezi s obnašanjem dužnosti. 

(2) Ako bi plaća za rad Općinskog načelnika/ce, bez uvećanja za radni staž, utvrđena temeljem ove Odluke, bila veća od zakonom propisanog ograničenja, u tom slučaju se određuje plaća u najvišem iznosu dopuštenom Zakonom o plaćama u LP(R)S.

(3) Općinski načelnik/ca koji dužnost obnaša bez zasnivanja radnog odnosa, prima naknadu za rad koja iznosi 50% umnoška koeficijenta za obračun plaće i osnovice za obračun plaće, bez uvećanja za radni staž.

Članak 2.

U članku 6. iza stavka 1. dodaje se stavak 2. koji glasi:

„Općinski načelnik/ca ima pravo na naknadu stvarnih materijalnih troškova nastalih u vezi s obnašanjem dužnosti i to: naknade za podmirivanje troškova prehrane (u iznosu od 66,36 eura), naknade troškova prijevoza na posao i s posla mjesnim i/ili međumjesnim prijevozom, trošak noćenja na službenom putovanju (u visini stvarno nastalog troška prema priloženom računu), dnevnice za službeno putovanje u tuzemstvu i inozemstvu, naknade prijevoznih troškova na službenom putovanju, naknade za korištenje privatnog automobila u službene svrhe, naknade troškova smještaja u svezi s radnim odnosom (najamnina, režijski troškovi) te pravo na isplatu pomoći u slučaju smrti radnika, smrti člana uže obitelji, invalidnosti radnika, neprekidnog bolovanja, rođenja djeteta i ostalih primitaka koji ne predstavljaju dodatnu naknadu za obnašanje dužnosti čiji bi primitak bio protivan propisima o sprječavanju sukoba interesa. Također ima pravo koristiti službene stanove, prijevozna sredstva, računalo i mobitel.


Članak 3.

Ova Odluka stupa na snagu osmog dana od objave u Službenom glasniku Općine Vela Luka.


Predsjednik Općinskog vijeća
Zoran Manestar, v.r.

  




































OBRAZLOŽENJE


Mijenja se članak 5. Odluke o plaći i drugim pravima općinskog načelnika/ce iz radnog odnosa (Službeni glasnik Općine Vela Luka broj 16/21) na način da se isti usklađuje s terminologijom u Zakonu o plaćama u lokalnoj i područnoj (regionalnoj) samoupravi („Narodne novine", broj 28/10 i 10/23).

U članku 6. Odluke iza stavka 1. dodaje se novi stavak 2. kojim se uređuju prava Općinskog načelnika/ce s obzirom na Dopunu smjernice o zabrani primitaka dodatne naknade Povjerenstva za odlučivanje o sukobu interesa Broj:71l-I-518-R-34/22-02- l7 od 12. travnja 2022. godine u kojoj su navedeni primici koje dužnosnici smiju primati pored plaće koju primaju za njezino obnašanje. Navedena Dopuna smjernica se prilaže uz Odluku.

